Diari Oficial de la Generalitat Valenciana


Sumari del DOGV 3682, del 07-02-2000 (2000/883)

RESOLUCIÓ de 31 de gener de 2000, del conseller d’Obres Públiques, Urbanisme i Transports, per la qual se sotmet a informació publica el pla especial de delimitació àrea de reserva per a l’ampliació del patrimoni públic de sòl Parc Logístic Quart–Riba-roja de Túria.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/883


Data del document
:   31-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Riba-roja de Túria
    * Quart de Poblet
    * propietat immobiliària

RESOLUCIÓ de 31 de gener de 2000, del conseller d'Obres Públiques, Urbanisme i Transports, per la qual se sotmet a informació publica el pla especial de delimitació àrea de reserva per a l'ampliació del patrimoni públic de sòl Parc Logístic Quart-Riba-roja de Túria. [2000/M883]
  
Vist el projecte pla especial de delimitació de l'àrea de reserva per a l'ampliació de patrimoni públic de sòl, Parc Logístic Quart-Riba-roja de Túria, i la proposta de la Direcció General de Transports per a l'adopció de l'acord d'exposició pública i de conformitat amb els següents:
  
Antecedents de fet
  
Primer
  
El projecte justifica el desenvolupament del pla especial, inclou relació nominal de parcel·les i titulars cadastrals, conceptes funcionals vinculats al desenvolupament de la zona i plànols d'informació i d'ordenació.
  
Segon
  
L'objecte del pla especial és, per mitjà de la delimitació del sòl necessari, crear una àrea de reserva en previsió de l'ampliació de patrimoni públic de sòl i legitimar l'expropiació dels terrenys necessaris per a l'ampliació.
  
L'àmbit del pla especial se situa als termes municipals de Riba-roja de Túria, Quart de Poblet i Loriguilla. Al terme municipal de Quart de Poblet, la configuració de l'àrea és rectangular i queda definida al nord pel límit amb el terme municipal de Manises, al sud i a l'est per l'autovia A-3 i pel sòl urbà industrial, i a l'oest pel límit amb el terme municipal de Riba-roja de Túria. Als termes municipals de Loriguilla i Riba-roja de Túria l'àrea posseeix una configuració trapezoïdal, i limita al sud amb el polígon industrial El Oliveral, a l'est amb el límit amb els termes municipals de Manises i Quart de Poblet, i segueix una alineació paral·lela a l'autovia per l'oest.
  
L'àrea de reserva ocupa una superfície total de 1.900.182 m2, es diferencia una àrea principal de 1.469.680 m2 i una segona àrea de 430.502 m2 a l'oest, que es dedicaran a usos col·laterals i compatibles amb la reserva i planificació de major ordre.
  
Tercer
  
Riba-roja de Túria té un Pla General d'Ordenació Urbana, aprovat definitivament el 23 d'octubre de 1996; Quart de Poblet té un Pla General d'Ordenació Urbana aprovat definitivament, el 27 de juliol de 1992; Loriguilla té un pla general d'ordenació urbana, aprovat definitivament el 26 de setembre de 1989. Els sòls descrits abans es classifiquen, segons figures de planejament esmentades, com a sòl no urbanitzable.
  
Fonaments de dret
  
Primer
  
La tramitació del projecte de pla especial, redactat a l'empara del que estableix l'article 99 de la Llei Reguladora de l'Activitat Urbanística, es fa als termes que estableixen els articles 38 i 43 de la llei.
  
Segon
  
El present projecte de pla especial s'ajusta a les determinacions que conté la legislació vigent en matèria de sòl i ordenació territorial.
  
Tercer
  
El conseller d'Obres Públiques, Urbanisme i Transports és autoritat competent per a adoptar la present resolució, d'acord amb el que estableix l'article 6.e.2 del Decret 77/1996, de 16 d'abril, del Govern de la Generalitat Valenciana, pel qual s'aprova el Reglament dels Òrgans Urbanístics, de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
Primer
  
Sotmetre a informació pública el pla especial de delimitació àrea de reserva per a l'ampliació de patrimoni públic de sòl, Parc Logístic Quart-Riba-roja de Túria, de conformitat amb l'article 99, en relació amb els 38 i 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, pla especial que té per objecte crear una àrea de reserva en previsió de l'ampliació de patrimoni públic de sòl, a la vegada que es legitima l'expropiació dels terrenys necessaris per a l'ampliació.
  
El període d'informació pública serà des de la data de publicació de l'anunci en el Diari Oficial de la Generalitat Valenciana fins al 30 de març de 2000.
  
Segon
  
Ordenar la inserció d'anuncis en el DOGV i en un diari no oficial d'àmplia difusió en la província de València i la sol·licitud d'un informe sobre el pla especial sotmés a informació pública als ajuntaments de Loriguilla, Quart de Poblet i Riba-roja de Túria.
  
Tercer
  
Declarar la suspensió de llicències en la totalitat de l'àmbit territorial afectat pel pla especial que se sotmet a informació pública, de conformitat amb el disposa en l'article 57 de la Llei Reguladora de l'Activitat Urbanística.